El regidor de Platges fa un balanç positiu del dispositiu de 2017
15 de setembre 2017

![Imagen 1](/media/lyjjmogj/75jose_vicente_munoz_m1.jpg)![Imagen 2](/media/w2rfbvyw/75dron.jpg)

![](/media/wvefsy45/75playapuerto.jpg)  

El departament de Platges ha fet un balanç positiu del dispositiu de vigilància i socorrisme que finalitza este dissabte 16. El regidor de Platges, José Vicente Muñoz, ha destacat que ha sigut un estiu **“amb molta afluència de turistes, amb condicions de bany en les quals hem tingut bandera groga durant quasi tot l'estiu, i açò ha fet que les intervencions hagen sigut moltes, però afortunadament no hi ha hagut cap incident greu”**.

Durant l'estiu s'han realitzat 30 rescats, 31 assistències (incloent cerca de xiquets perduts) i una atenció a una incidència. En la platja del Port de Sagunt s'han realitzat 26 rescats i 23 assistències; en la platja d’Almardà s'han realitzat 3 rescats i 8 assistències, i en la de Corinto s'ha realitzat un rescat i una atenció a una incidència (l'aparició en la vora d'una plataforma de grans dimensions provinent de la piscifactoria de Borriana).

A més, s'han realitzat eixides de vigilància i ajuda en els rescats amb el dron, sense necessitat de llançar el salvavides en cap cas. També s'ha utilitzat per a l'albirament d'objectes surant en el mar, així com el control dels corrents.​

*   [](http://www.facebook.com/sharer.php?u=https://aytosagunto.es/va/actualitat/el-regidor-de-platges-fa-un-balanc-positiu-del-dispositiu-de-2017/ "Facebook")
*   [](http://twitter.com/share?url=https://aytosagunto.es/va/actualitat/el-regidor-de-platges-fa-un-balanc-positiu-del-dispositiu-de-2017/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-de-platges-fa-un-balanc-positiu-del-dispositiu-de-2017/ "Linked In")
*   [](mailto:?body=https://aytosagunto.es/va/actualitat/el-regidor-de-platges-fa-un-balanc-positiu-del-dispositiu-de-2017/)